Xalqaro baxshichilik san’ati festivalini ommaviy axborot vositalarida keng yoritib borish maqsadida tanlov e’lon qilindi. Bu haqda festival Matbuot markazi tomonidan xabar berilmoqda. Aytilishicha, tanlov “Internetdagi eng yaxshi targ‘ibotchi”, “Eng yaxshi videoreportaj”, “Eng yaxshi fotoreportaj”, “Eng yaxshi maqola: Surxon vohasi tarixini aks ettiruvchi maqola va Xalqaro baxshichilik festivali haqidagi maqola” yo‘nalishlari bo‘yicha o‘tkaziladi. Mazkur yo‘nalishlar g‘oliblarining har biriga 5 million so‘mdan mukofot beriladi. Mukofot jamg‘armasi 50 million so‘mni tashkil etadi. G‘oliblar festival yakunlariga bag‘ishlangan matbuot anjumanida taqdirlanadi.